**Manyleb y swydd a’r person**

|  |  |
| --- | --- |
| **Teitl y Swydd:** | **Swyddog Cyfathrebu ac Ymgyrchoedd** |
| **Cyfeirnod:** | *MBS-025-25* |
| **Swyddfa:** | **Alun Davies AS** |
| **Band tâl:** | **1** |
| **Ystod cyflog**:  **(pro rata)** | **£32,251 - £45,380**  Mae disgwyl i'r holl staff newydd ddechrau ar isafswm graddfa'r band cyflog priodol. Bydd staff unigol, yn amodol ar berfformiad boddhaol, yn symud i fyny'r raddfa bob blwyddyn ar y dyddiad y gwnaethant ddechrau yn eu swydd nes eu bod yn cyrraedd yr uchafswm graddfa ar gyfer eu band. |
| **Oriau gwaith:** | **37** |
| **Natur y penodiad\*:** | **Cyfnod penodol tan fis Mai 2026 gyda'r posibilrwydd y caiff y swydd ei gwneud yn un barhaol** |
| **Lleoliad:** | **Bae Caerdydd, gyda gwaith achlysurol (un diwrnod yr wythnos fel arfer) ym Mlaenau Gwent** |

|  |
| --- |
| **Gwybodaeth ychwanegol:** |
| \*Natur y penodiad: Os bydd yr Aelod yn ymddiswyddo, neu’n colli ei sedd mewn etholiad, bydd y swydd hon yn dod i ben O ran swyddi o fewn grŵp y blaid, os bydd Arweinydd y blaid yn newid, neu os bydd nifer Aelodau'r Grŵp yn newid, mae’n bosibl y daw’r swydd hon i ben. |
| Sylwer y gallai'r swydd hon fod yn destun gwerthusiad. Gellir adolygu’r rôl, y cyfrifoldebau a’r cyflog cysylltiedig er mwyn sicrhau cysondeb â nodau ac amcanion yr Aelod. Dylai ymgeiswyr fod yn barod ar gyfer newidiadau posibl yn seiliedig ar anghenion busnes yr Aelod. |
| Rwy’n gyflogwr cyfle cyfartal ac yn croesawu ceisiadau gan unrhyw ymgeisydd addas, gan gynnwys pobl â’r nodweddion gwarchodedig a ganlyn (hil, rhywedd, anabledd, crefydd/cred, cyfeiriadedd rhywiol, hunaniaeth o ran rhywedd, priodas/partneriaeth sifil, beichiogrwydd/mamolaeth neu oedran). |
| Sylwer y gwneir y penodiad yn amodol ar eirdaon a gwiriad diogelwch. |

|  |
| --- |
| **Diben y swydd** |
| Rheoli gwaith sy’n gysylltiedig â’r wasg a’r cyfryngau cymdeithasol ar gyfer yr Aelod, fel sy'n ofynnol, gan sicrhau bod safonau cyfrinachedd yn cael eu cynnal. |

|  |
| --- |
| **Prif ddyletswyddau** |
| 1. Sefydlu a datblygu cysylltiadau cadarn â'r wasg, y cyfryngau ar-lein a’r cyfryngau darlledu er mwyn hyrwyddo gwaith yr Aelod. 2. Cynllunio a datblygu strategaethau, a threfnu ymgyrchoedd cyfryngau a chyfathrebu digidol. 3. Hyrwyddo presenoldeb yr Aelod ar gyfryngau cymdeithasol er mwyn hysbysu etholwyr a rhanddeiliaid am waith yr Aelod yn lleol ac yn y Senedd. 4. Cynhyrchu fideos, ffeithluniau ac offer cyfathrebu eraill i'w defnyddio ar y cyfryngau cymdeithasol. 5. Llunio adroddiadau print ac ar-lein, a hynny'n rheolaidd, sy'n hysbysu'r cyhoedd ac aelodau'r blaid am y gwaith a wneir gan yr Aelod. 6. Rheoli systemau swyddfa’r wasg a monitro allfeydd cyfryngau, sy’n cynnwys meysydd print, darlledu ac ar-lein. 7. Gwneud gwaith ymchwil ar gyfer datganiadau i'r wasg a datganiadau eraill i'r cyfryngau, cyn eu paratoi a'u hysgrifennu. 8. Canfod unrhyw ddigwyddiadau sydd ar y gweill a allai gynnig cyfleoedd ar gyfer sylw yn y cyfryngau. 9. Cynrychioli’r Aelod mewn modd proffesiynol ac effeithiol wrth ymdrin â’r cyfryngau, etholwyr a chyrff allanol eraill. 10. Gweithio mewn modd rhagweithiol, gan ragweld gofynion yr Aelod o ran cyfathrebu a’r cyfryngau cymdeithasol. |
| **Manyleb y person** |
| **Gwybodaeth a phrofiad hanfodol**   * Profiad o weithio’n effeithiol mewn rôl cyfathrebu/cyfryngau cymdeithasol, megis yn y wasg ysgrifenedig, y diwydiant darlledu neu ar-lein, neu’r sector cysylltiadau cyhoeddus, yn ddelfrydol mewn amgylchedd gwleidyddol neu debyg. * Profiad o ddatblygu a gweithredu strategaeth gyfathrebu a threfnu ymgyrchoedd yn y cyfryngau a’r cyfryngau cymdeithasol. * Profiad o ddefnyddio dulliau cyfathrebu digidol a llwyfannau cyfryngau cymdeithasol yn effeithiol. * Gwybodaeth a dealltwriaeth o dechnegau ymdrin â’r cyfryngau, gan gynnwys llunio datganiadau i'r wasg. * Dealltwriaeth o'r angen i frwydro yn erbyn gwahaniaethu ac i hyrwyddo cyfle cyfartal ac Egwyddorion Nolan mewn Bywyd Cyhoeddus, ac ymrwymiad i'r materion hyn   **Cymwysterau Hanfodol**   * Gradd neu gymhwyster cyfatebol mewn pwnc perthnasol; neu * Gymhwyster ffurfiol, e.e. NVQ lefel 4 neu gymhwyster cyfatebol yn y cyfryngau neu ym maes cyfathrebu.   **Sgiliau ac Ymddygiadau Hanfodol**   * Sgiliau rhyngbersonol effeithiol a'r gallu i feithrin perthnasau ar draws ffiniau proffesiynol gydag aelodau o'r wasg a'r cyfryngau. * Sgiliau cyfathrebu rhagorol – gyda'r gallu i ysgrifennu a siarad yn glir a chryno a chynhyrchu papurau briffio a hysbysiadau i'r wasg, gan ddefnyddio amrywiaeth o becynnau TG, gan gynnwys rhaglenni Microsoft Word, Outlook ac Excel. * Gweithio'n rhagweithiol gyda chyn lleied o oruchwyliaeth â phosibl. * Y gallu i achub y blaen, esgor ar syniadau a chyfathrebu eitemau newyddion yn effeithiol. * Y gallu i ddangos sensitifrwydd, cyfrinachedd a dealltwriaeth o'r angen i adlewyrchu barn y Blaid mewn modd sy'n adlewyrchu cyfle cyfartal ac nad yw'n ymfflamychol, yn ansensitif, yn enllibus, yn athrodus neu'n ddifenwol.   *Dymunol*   * Dealltwriaeth o faterion cyfoes a phynciau sy’n berthnasol i Gymru a Blaenau Gwent, a diddordeb yn system wleidyddol Cymru. * Yn arddel amcanion a gwerthoedd y blaid |